b'\n_START_ARTICLE_\nSargon ng Akkad\n_START_SECTION_\nTalambuhay\n_START_PARAGRAPH_\nSi Sargon I ay dating isang punong ministro o vizier para sa isa sa mga haring naghari sa Mesopotamia, ang kasalukuyang Iraq. Nang siya na ang naging hari, itinatag niya ang Lungsod ng Agade o Akkad na nasa hilagang Babilonia. Sa pagtakbo ng panahon, nasakop ni Sargon I ang iba pang mga hari at kaharian ng Sumerya, hanggang sa umabot ang kanyang paghahari sa timog sa Golpong Persiko, sa kanluran sa Mediteraneo, at sa hilaga sa may pangkasalukuyang Turkiya. Nakilala ang mga mamamayan ng Imperyo ng Akkad bilang mga Akkadiano.'